Yūya Ōsako

Yūya Ōsako (jaapani keeles 大迫 勇也 Ōsako Yūya; sündinud 18. mail 1990 Kasedas) on Jaapani jalgpallur, kes mängib ründajana Jaapani kõrgliiga klubis Vissel Kobe ja Jaapani jalgpallikoondises.

Klubikarjääri alustas ta 2009. aastal Jaapani kõrgliiga klubis Kashima Antlers, millega võitis mitu tiitlit. 2013. aastal valiti ta Jaapani kõrgliiga hooaja sümboolsesse koosseisu. Hooajal 2013–2014 mängis ta Saksamaa 2. Bundesliga klubis TSV 1860 München. Aastatel 2014–2018 mängis ta 1. FC Kölniga Saksamaal Bundesligagas. Aastatel 2018–2021 mängis ta Saksamaa kõrgliiga klubis Bremeni Werder.

2018. aastal valiti ta Jaapani aasta jalgpalluriks.

Koondisekarjäär
2018. aasta maailmameistrivõistluste esimeses alagrupimängus 19. juunil lõi ta värava Colombia vastu.

2019. aasta Aasia meistrivõistlustel lõi ta neli väravat, neist esimesed kaks esimeses alagrupimängus Türkmenistani vastu ja ülejäänud kaks poolfinaalis Iraani vastu.

Ta on kuulunud Jaapani koondisse ka 2014. aasta maailmameistrivõistlustel.

Saavutused 
Kashima Antlers
J1 League: 2009
Emperor's Cup: 2010
J. League Cup: 2011, 2012
Japanese Super Cup: 2009, 2010
Copa Suruga Bank: 2012, 2013

Viited

Välislingid

 
 Japan National Football Team Database

Jaapani jalgpallurid
1. FC Kölni jalgpallurid
Bremeni Werderi mängijad
Bundesliga mängijad
Sündinud 1990